Jomo Kenyatta University of Agriculture and Technology

Jomo Kenyatta University of Agriculture and Technology (JKUAT) be public varsity wey dey situate insyd Juja, 36 kilometres northeast of Nairobi, along de Nairobi-Thika SuperHighway, off Exit 15. Edey offer courses insyd Technology, Engineering, Science, Commerce, Management den Building sciences. De varsity get strong research interest insyd de areas of biotechnology den engineering. Notable alumni dey include Dr. Paul Chepkwony, de first governor of Kericho County insyd Kenya den former lecturer, Emma Miloyo, prominent Kenyan architect den de first female presido of de Architectural Association of Kenya, as well as Aden Duale, de former Leader of Majority insyd de 11th Kenyan Parliament among odas. As at 2023, na de Vice Chancellor of de varsity be Prof. Victoria Ngumi. Dema History De varsity start for 1981 as Jomo Kenyatta College of Agriculture den Technology (JKCAT), sam middle-level college by de government of Kenya plus assistance from de Japanese government. Plans for de establishment of JKCAT start for 1977 insyd. For early 1978 insyd, de Kenyan president, Jomo Kenyatta, donate 200 hectares of farmland for de establishment of de college. Dem admit de first group of students for 4 May 1981. De former president Daniel Arap Moi formally open JKUAT for 17 March 1982. Dem do demma first graduation ceremony for April 1984 plus diploma certificates wey dem present give graduates for agricultural engineering, food technology den horticulture insyd. For 1 September 1988 insyd, Moi declare JKUAT sam constituent College of Kenyatta University thru sam legal notice, under de Kenyatta University Act (CAP 210C). De name of JKUAT officially change go Jomo Kenyatta University College of Agriculture den Technology (JKUAT). Dem finally establish am as university through de JKUAT Act, 1994 wey dem inaugurate am for 7 December 1994. For June 2019 insyd, de university graduate 118 PhDs, of whom wey na 89 dey komot from de College of Human Resource Development. De Commission for University Education talk say dem go investigate allegations wey dey rule for supervisor–student ratios den peer review wey dem breach. Dema Boards, Colleges, Faculties, Institutes, Schools den Campuses Jomo Kenyatta get de campuses, schools, faculties, institutes den colleges wey dey follow: Dema Schools School of Medicine (Main campus) School of Pharmacy (Main campus) School of Computing den Information Technology School of Architecture & Building Sciences School of Civil, Environmental den Geospatial Engineering School of Electrical, Electronic den Information Engineering School of Law (dey base for de Karen Campus) School of Mechanical, Manufacturing den Materials Engineering School of Biosystems den Environmental Engineering (SoBEE) – Main Campus School of Business School of Communication den Development Studies (SCDS) School of Biomedical Sciences School of Agriculture den Environmental Sciences.(SOAES) School of Mathematics den Physical Sciences. Dema Institutes Institute of Energy & Environment Technology Institute for Biotechnology Research Dema Faculties, Campuses, Centres Board of Postgraduate Studies College of Engineering den Technology College of Agriculture den Natural Resources College of Pure den Applied Sciences College of Health Sciences College of Human Resource den Development Main Campus – Juja Karen Campus Westlands Campus (formerly Nairobi Campus) Kigali Campus – (Kigali, Rwanda) Nairobi CBD Centre Mombasa CBD Centre Nakuru CBD Centre Kisii CBD Centre Kitale CBD Centre Kisumu CBD Centre Kakamega CBD Centre Eldoret CBD Centre Arusha Centre Dema Accommodation den catering De varsity dey offer accommodation to sam of de students for subsidized rates. Der be six students' hostels insyd de school compound, of wich dem occupy three by males den three by females. Halls 3, 5, 6 be occupy by males while Halls 1, 2 den 4 be occupy by females. Der be three student dining cafeterias: de Candle insyd de Wind, Main Mess den de Hall Six dining mess. Dem subsidize de food prices for de dining mess. Dem dey serve breakfast between 6.30-8.00am,Lunch 11am-2pm,Supper 5pm-8pm. Dema Library De varsity get library wey get seating capacity of 600 students wey edey stock plus 80,000 volumes. De library sanso dey offer oda essential services lyk online services, reference, interlibrary loan, user education, orientation, online information services, photocopying, binding den repair. Sam of de books dey available insyd de Library wey dey include Season of Vipers by Tuti Danis Odongo. Dema Regional institutions For February 2010 insyd, dem select JKUAT as de host give de East den Central Africa regional institute of de Pan African University. De post-graduate Institute for Basic Sciences, Technology den Innovation top go host for de Main Campus wey dey Juja, plus de first students wey dem admit for September 2011 insyd. Dem make de decision say Kenya go host de regional institute for July 2010 insyd after sam protracted dispute. JKUAT dey host de African Institute for Capacity Development (AICAD). Hosts Pan African University De Chinese government agree say dem go support de development of infrastructure, classrooms, hostels den laboratories for JKUAT based Pan African University, Institute of Basic Sciences, Technology den Innovation (PAUIST), sam initiative by de African Union. Dem sign de agreement for 25 April 2012 between Kenya ein Ministry of Higher Education, Science den Technology, wey Bernard Malenga den JKUAT's vice-chancellor Mabel Imbuga dey represent, den sam eight-person Chinese delegation wey Yin Youhua dey lead. References External links Wikimedia Commons get media wey relate to Jomo Kenyatta University of Agriculture and Technology. JKUAT JKUAT Alumni & International Students' Office